stanford-oval/wikipedia huggingface dataset:
פורמולה 1 עונת 2024

| --- | --- |

 סוג תחרות:  מרוץ מכוניות
 תאריך התחלה:  2 במרץ 2024
 תאריך סיום:  8 בדצמבר 2024
 מספר עונה:  75
 מספר מרוצים בעונה:  24
 זוכה באליפות הנהגים:  הולנד מקס ורסטאפן
 נקודות הנהג הזוכה:  437
 זוכה באליפות היצרנים:  הממלכה המאוחדת מקלארן
 נקודות היצרן הזוכה:  666
 
 → פורמולה 1 עונת 2023 פורמולה 1 עונת 2025 ← 
 
עונת 2024 היא העונה ה-75 של אליפות הפורמולה 1 המתנהלת בימים אלו. האליפות מוכרת על ידי הפדרציה הבינלאומית לרכב (FIA), הגוף המפקח על ספורט מוטורי בינלאומי, כתחרות בקטגוריה הגבוהה ביותר למכוניות מרוץ חד-מושביות. במסגרת האליפות, נהגים וקבוצות מתחרים על התארים אלוף הנהגים ואלוף היצרנים העולמי, בהתאמה.
בעונה זו התקיימו מספר שיא של עשרים וארבעה מרוצים ברחבי העולם. האליפות החלה במרץ ותסתיים בדצמבר. בנוסף התקיימו שישה מרוצי ספרינט.
לקראת פתיחת העונה, שתי קבוצות שינו את שמן הקודם: אלפאטאורי מותגה מחדש כ-ויזה קאש אפ ר.ב. ואלפא רומיאו מותגה מחדש כ-קיק סאובר.
מקס ורסטאפן זכה באליפות הנהגים בפעם הרביעית ברציפות, לאחר מאבק עם לנדו נוריס. קבוצת מקלארן זכתה באליפות היצרנים, לראשונה מאז עונת 1998.
נהגים וקבוצות

|  | קבוצה | יצרן | שלדה | מנוע | נהגים> מספר | נהגים> נהג | נהגים> מרוצים |
| --- | --- | --- | --- | --- | --- | --- | --- |
|  | איטליה ויזה קאשאפ ר.ב.  | רייסינג בולס | VCARB01 | הונדה | 3 | אוסטרליה דניאל ריקארדו | 1–18 |
|  | איטליה ויזה קאשאפ ר.ב.  | רייסינג בולס | VCARB01 | הונדה | 30 | ניו זילנד ליאם לוסון | 19–24 |
|  | איטליה ויזה קאשאפ ר.ב.  | רייסינג בולס | VCARB01 | הונדה | 22 | יפן יוקי צונודה | 1–24 |
|  | צרפת BWT אלפין | אלפין-רנו | A524 | רנו | 10 | צרפת פייר גאסלי | 1–24 |
|  | צרפת BWT אלפין | אלפין-רנו | A524 | רנו | 31 | צרפת אסטבן אוקון | 1–23 |
|  | צרפת BWT אלפין | אלפין-רנו | A524 | רנו | 61 | אוסטרליה ג'ק דוהאן | 24 |
|  | בריטניה אסטון מרטין אראמקו קוגניזאנט | אסטון מרטין-מרצדס | AMR24 | מרצדס | 14 | ספרד פרננדו אלונסו | 1–24 |
|  | בריטניה אסטון מרטין אראמקו קוגניזאנט | אסטון מרטין-מרצדס | AMR24 | מרצדס | 18 | קנדה לאנס סטרול | 1–24 |
|  | איטליה פרארי | פרארי | SF-24 | פרארי | 16 | מונקו שארל לקלר | 1–24 |
|  | איטליה פרארי | פרארי | SF-24 | פרארי | 55 | ספרד קרלוס סאינס | 1, 3–24 |
|  | איטליה פרארי | פרארי | SF-24 | פרארי | 38 | בריטניה אוליבר ברמן | 2 |
|  | ארצות הברית מאניגרם האס | האס-פרארי | VF-24 | פרארי | 20 | דנמרק קווין מגנוסן. | 1–16, 18–24 |
|  | ארצות הברית מאניגרם האס | האס-פרארי | VF-24 | פרארי | 27 | גרמניה ניקו הולקנברג | 1–24 |
|  | ארצות הברית מאניגרם האס | האס-פרארי | VF-24 | פרארי | 50 | בריטניה אוליבר ברמן | 17, 21 |
|  | בריטניה מקלארן | מקלארן-מרצדס | MCL38 | מרצדס | 4 | בריטניה לנדו נוריס | 1–24 |
|  | בריטניה מקלארן | מקלארן-מרצדס | MCL38 | מרצדס | 81 | אוסטרליה אוסקר פיאסטרי | 1–24 |
|  | גרמניה מרצדס | מרצדס | FW15 | מרצדס | 44 | בריטניה לואיס המילטון | 1–24 |
|  | גרמניה מרצדס | מרצדס | FW15 | מרצדס | 63 | בריטניה ג'ורג' ראסל | 1–24 |
|  | שווייץ קיק סאובר | קיק סאובר-פרארי | C44 | פרארי | 24 | הרפובליקה העממית של סין גואניו ז'ו | 1–24 |
|  | שווייץ קיק סאובר | קיק סאובר-פרארי | C44 | פרארי | 77 | פינלנד ולטרי בוטאס | 1–24 |
|  | אוסטריה אורקל רד בול | רד בול-הונדה RBPT | RB20 | הונדה | 11 | מקסיקו סרחיו פרס | 1–24 |
|  | אוסטריה אורקל רד בול | רד בול-הונדה RBPT | RB20 | הונדה | 1 | הולנד מקס ורסטאפן | 1–24 |
|  | בריטניה ויליאמס | ויליאמס-מרצדס | FW46 | מרצדס | 2 | ארצות הברית לוגאן סרג'נט. | 1–15 |
|  | בריטניה ויליאמס | ויליאמס-מרצדס | FW46 | מרצדס | 43 | ארגנטינה פרנקו קולפינטו | 16–24 |
|  | בריטניה ויליאמס | ויליאמס-מרצדס | FW46 | מרצדס | 23 | תאילנד אלכסנדר אלבון | 1–24 |
נהגים וקבוצות > שינויים בקבוצות

קבוצת סאובר סיימה את שיתוף הפעולה שלה עם אלפא רומיאו.
קבוצת אלפאטאורי הכריזה ביוני 2023 על כוונתה לשנות את שמה בסיום העונה. בינואר 2024 נרשמה הקבוצה תחת השם "רייסינג בולס" והוכרז שבעונה הנוכחית תתחרה תחת השם "ויזה קאשאפ ר.ב." על שם נותני החסות הגדולים של הקבוצה.
נהגים וקבוצות > שינויים בנהגים

קרלוס סאינס נאלץ לפרוש במהלך סוף השבוע של גרנד פרי ערב הסעודית לאחר שנאלץ לעבור ניתוח להוצאת התוספתן. אוליבר ברמן, הנהג המשלים של קבוצת פרארי ומתחרה בפורמולה 2, החליף את סאינס. ברמן, במרוץ הבכורה שלו באליפות, סיים במקום השביעי. בגרנד פרי אזרבייג'ן קיבל ברמן שוב הזדמנות, הפעם כמחליפו של קווין מגנוסן בקבוצת האס שנפסל מהמרוץ לאחר שצבר 12 נקודות ענישה.
אלכסנדר אלבון ריסק את המכונית שלו בתאונה במהלך האימון הראשון לקראת גרנד פרי אוסטרליה. מכיוון שלויליאמס לא הייתה שילדה חלופית הוחלט בקבוצה שאלבון יקבל את המכונית של לוגאן סרג'נט, שלא התחרה במרוץ.
לוגאן סרג'נט, נהגה של קבוצת ויליאמס, לא הצליח לצבור נקודות בחלק הראשון של העונה. אחרי 15 מרוצים הוחלט להחליפו באופן מיידי. את מקומו עד לסיום העונה קיבל פרנקו קולפינטו, נהג האקדמיה של הקבוצה, שהתחרה באליפות הפורמולה 2.
בחודש ספטמבר, כשנותרו עוד 6 מרוצים לסיום העונה, הודיעה קבוצת ויזה קאשאפ ר.ב. על עזיבתו המיידית של דניאל ריקארדו. את מקומו, עד לסיום העונה, קיבל ליאם לוסון.
קבוצת אלפין שחררה את אסטבן אוקון מהשתתפות במרוץ סיום העונה, על מנת לאפשר לו להשתתף במבחני סיום העונה עם קבוצת האס. ג'ק דוהאן, שהוחתם בקבוצה לקראת העונה הבאה, החליף את אוקון
לוח המרוצים > שינויים בלוח המרוצים

גרנד פרי סין שב ללוח המרוצים לראשונה מאז עונת 2019 לאחר שהתבטל בשל מגפת הקורונה.
בשל סמיכות לפתיחת חודש הרמדאן גרנד פרי ערב הסעודית, המרוץ השני בעונה, הוקדם ליום שבת במקום יום ראשון. על מנת לאפשר את הפירוק וההרכבה של כל הציוד בזמן הוקדם גם מרוץ פתיחה העונה בבחריין לשבת.
שינויים בתקנות > שינויים טכנולוגיים

תנאי מזג אוויר חמים במיוחד גרמו להתחממות של תא הנהג במהלך גרנד פרי קטר בעונה הקודמת, דבר שגרם לנהגים רבים להגיע לסף התייבשות לאחר המרוץ ולהזדקקות לבדיקות במרכז הרפואי. בתגובה הורשו הקבוצות להתקין ברכבים מערכת קירור לאזור תא הנהג. כיסויי גלגלים שמטרתם להפחית רסס בתנאי מזג אוויר גשומים ייבחנו במהלך העונה. הקבוצות לא יורשו להתחיל בעבודות מנהרת רוח לקראת עונת 2026, שתראה שינויים כלליים בתקנות הטכניות, לפני ה-1 בינואר 2025. עם זאת, קבוצות עדיין עשויות לבצע עבודות מחקר ופיתוח ראשוניות אחרות שאינן מכוסות על ידי הגבלות אלו.
שינויים בתקנות > כללי התחרות

מבנה סופי השבוע בהם מתקיימים מרוצי הספרינט שונה, במטרה להביא להפרדה של אירועי הספרינט ממרוץ הגרנד פרי. סוף השבוע מתחיל כעת באימון בודד, ולאחריו מתקיים מקצה דירוג לקראת מרוץ הספרינט. מרוץ הספרינט מתקיים כאירוע הראשון בשבת. לאחר המרוץ מתקיים מקצה דירוג למרוץ עצמו, שיתקיים ביום ראשון.
החל מהעונה נהגים יוכלו להפעיל את מערכת ה-DRS הקפה אחת אחרי הזינוק, אחרי עזיבה של מכונית בטיחות או אחרי הזנקה מחודשת בשל דגל אדום. בעונות הקודמות נדרשו הנהגים להמתין שתי הקפות בטרם יכלו להפעיל את המערכת.
מספר המנועים המותרים לשימוש בעונה לכל נהג עלה משלושה לארבעה מנועים. השינוי יחול גם בעונת 2025.
העונש על השגת יתרון באמצעות עקיפה מחוץ לגבולות המסלול הוגדל מ-5 שניות ל-10 שניות לאחר שנמצא שעונש של 5 שניות אינו יעיל משום שהיתרון שמושג באמצעות העקיפה גדול מהענישה.
דירוג האליפות > שיטת הניקוד

שיטת הניקוד זהה לשיטה שהונהגה בעונה הקודמת - במרוצי הספרינט יוענקו נקודות לשמונת הנהגים הראשונים ולא רק לשלושת הנהגים, כפי שהיה בעונת 2021.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | הקפה מהירה |
| נקודות | 25 | 18 | 15 | 12 | 10 | 8 | 6 | 4 | 2 | 1 | 1 |
| ספרינט | 8 | 7 | 6 | 5 | 4 | 3 | 2 | 1 |  |  |  |
צופים ורייטינג

בגרנד פרי מיאמי נקבע שיא צפייה חדש בארצות הברית: 3.1 מיליון צופים ראו בשידור חי ברשת ABC את ניצחון הבכורה של לנדו נוריס במרוץ F1.
1941 במדע

| 0 | 1 | 2 | 3 |
| --- | --- | --- | --- |
|  |  | 1941  במדע |  |
< · 1939 · 1940 — 1941 — 1942 · 1943 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1941.
אירועים

20 בפברואר - לודוויג הירשפלד, מיקרוביולוג וסרולוג פולני-יהודי מומר נאלץ לעבור לגטו ורשה עם אשתו ובתו. בגטו הוא ארגן אמצעים אנטי-מגפתיים ומבצעי חיסון נגד מחלת טיפוס הבהרות. כן העביר בסתר קורסים רפואיים
יולי - טבח הפרופסורים בלבוב, 25 פרופסורים, רופאים מתמטיקאים ומהנדסים מהעיר לבוב, נרצחים יחד עם בני משפחותיהם על ידי האיינזצגרופן, יחידת החיסול של כוחות הכיבוש הנאצי
ארכאולוגיה

19 ביוני – מיכאיל גרסימוב (Mikhail M. Gerasimov), ארכאולוג ואנתרופולוג סובייטי פותח את קבר טימור לנג
ביולוגיה

ג'ורג' בידל ואדוארד טייטום פיתחו את השערת הקשר הישיר גן-אנזים (One gene-one enzyme hypothesis) והדגימו בעזרת השריית מוטציה כי גן ספציפי מקודד לחלבון ספציפי
כימיה

23 בפברואר – גילוי פלוטוניום, יסוד כימי מס' 94. דבר הגילוי פורסם רק לאחר מלחמת העולם השנייה.
באוניברסיטת טקסס מבודדים חומצה פולית מעלי תרד, ויטמין זה (B9) הכרחי לבניית תאים חדשים
טכנולוגיה

15 במאי – טיסה ראשונה של מטוס Gloster E.28/39, מטוס בריטי ראשון עם מנוע סילון.
מדעי המחשב

פיתוח מחשב אתנסוף ברי - התקן החישוב האלקטרוני הספרתי הראשון.
11 במאי – קונראד צוזה הציג את המחשב שלו Z3. המחשב הראשון שניתן לתכנת.Z3 במוזיאון המדע במינכן
פיזיקה

יוני - המדען הבריטי ג'פרי אינגרם טיילור מנבא את התוצאות של הפיצוץ כתוצאה מביקוע גרעיני
28 ביוני – נשיא ארצות הברית, פרנקלין דלאנו רוזוולט חותם על צו נשיאותי להקמת הלשכה למחקר ופיתוח מדעי (OSRD) בניהולו של וניבר בוש שהייתה אחראית על פרויקט מנהטן לפיתוח פצצת ביקוע גרעיני.
2 לדצמבר – הפעלה של קלוטרון (Calutron), מתקן הפרדת איזוטופים אלקטרומגנטית, השיטה העיקרית בה הועשר האורניום בפרויקט מנהטן
הסבר לתופעת נוזל-על על ידי לב לנדאו
רפואה

12 בפברואר – שימוש תוך וורידי ראשון של פניצילין
פרסום הספר Goodman & Gilman's The Pharmacological Basis of Therapeutics. מאז הספר יצא ב-13 מהדורות (נכון ל-2018), זכה לכינוי התנ"ך של הפרמקולוגיה ומשמש ספר יסוד בלימודי הרפואה.
פרסים

פרס נובל
פרס נובל לפיזיקה - לא חולק
פרס נובל לכימיה - לא חולק
פרס נובל לפיזיולוגיה או לרפואה - לא חולק
נולדו

1 בינואר – מרטין אוונס, מדען בריטי, מגלה תאי הגזע העובריים. חתן פרס נובל לפיזיולוגיה ורפואה (2007) על חלקו בגילוי העיקרון שבשינוי גנטי מכוון בעכברים על ידי שימוש בתאי גזע
7 בינואר – ג'ון ווקר (John E. Walker), כימאי בריטי, חתן פרס נובל לכימיה (1997) על חלקו בהבנת המנגנון האנזימטי בבסיס סינתזת האדנוזין טריפוספט (ATP), מנגנון העברת האנרגיה בתהליכים ביוכימיים.
24 בינואר – דן שכטמן, פיזיקאי ישראלי, מהנדס וחוקר מבנה החומר, גילה והביא להגדרתו של מבנה גבישי חדש של גבישים כמו-מחזוריים חתן פרס ישראל לפיזיקה (1998) ופרס נובל לכימיה (2011)
27 בינואר – ביאטריס טינסלי (נפטרה ב-1981), אסטרונומית וקוסמולוגית ניו זילנדית-בריטית-אמריקנית. מחקרה תרם משמעותית להבנת התפתחות הגלקסיות ולחקר המפץ הגדול
7 בפברואר – לזלי למפורט (Leslie Lamport), מדען מחשב אמריקאי, ידוע על תרומתו לפתוח שיטת החישוב המבוזר ושפת הסימון ועריכת המסמכים LaTeX, חתן פרס טיורינג (2013) .
10 בפברואר – דייוויד פרנס, חלוץ בתחום הנדסת תוכנה והמפתח של תפיסת העיצוב המודולרי, הבסיס לתכנות מונחה-העצמים.
19 בפברואר – דייוויד גרוס, פיזיקאי אמריקאי, יהודי, חתן פרס נובל לפיזיקה (2004) על חלקו בהסבר על אופיו של הכוח הגרעיני החזק ותופעת החופש האסימפטוטי
13 באפריל – מייקל סטוארט בראון, גנטיקאי וביוכימאי, אמריקאי, יהודי, זוכה פרס נובל לפיזיולוגיה ורפואה (1985) על חלקו בתיאור מנגנון ויסות מטבוליזם הכולסטרול
22 באפריל – אמיר פנואלי (נפטר ב-2009), מדען ישראלי, עסק במתמטיקה ומדעי המחשב, חתן פרס ישראל (2000) ופרס טיורינג (1996).
23 באפריל – ריי טומלינסון (נפטר ב-2016), מתכנת מחשבים אמריקאי, יישם בשנת 1971 את תוכנת הדואר אלקטרוני הראשונה על רשת ARPANET, שממנה התפתחה רשת האינטרנט.
28 באפריל – קרל בארי שארפלס (Karl Barry Sharpless), כימאי אמריקאי, חתן פרס נובל לכימיה (2001) על עבודתו על תגובות חימצון מזורזות כיראלית
31 במאי – לואיס איגנרו, פרמקולוג אמריקאי חתן פרס נובל לפיזיולוגיה או לרפואה (1998) על חלקו בגילוי התכונות של חנקן חמצני באיתות תאי.
10 במרץ – ג'ורג' סמית' (George Smith), כימאי אמריקאי, חתן פרס נובל לכימיה (2018) על חלקו בפיתוח הטכניקה בשם Phage display המאפשרת שימוש בבקטריופאג'ים לזיהוי הרצף בגן המקודד לחלבון מסוים.
26 במרץ – ריצ'רד דוקינס, מדען בריטי, כותב ספרי מדע פופולרי.
29 במרץ – ג'וזף הוטון טיילור, אסטרופיזיקאי ורדיו-אסטרונום אמריקאי חתן פרס נובל לפיזיקה (1993) על חלקו בגילוי פולסר בינארי.
1 ביולי – אלפרד גילמן, פרמקולוג וביוכימאי אמריקאי, יהודי. חתן פרס נובל לפיזיולוגיה או לרפואה לשנת 1994 על חלקו בגילוי חלבוני G ותפקידם של החלבונים הללו בשרשרת מעבר האותות בתא (נפטר ב-2015).
2 באוגוסט – ז'ול הופמן, ביולוג צרפתי, חתן פרס נובל לפיזיולוגיה או לרפואה על חלקו בחקר מערכת החיסון המולדת.
9 בספטמבר – דניס ריצ'י, (נפטר ב-2011) חוקר מדעי המחשב אמריקאי ידוע בתרומתו והשפעתו על שפות התכנות ALTRAN ,B ,BCPL ,C ועל מערכת ההפעלה UNIX, חתן פרס טיורינג (1983).
10 בספטמבר – סטיבן ג'יי גולד, מדען יהודי אמריקאי, מחברם של ספרי מדע פופולרי (נפטר ב-2002).
הלכו לעולמם

10 בינואר – ישי שוּר, מתמטיקאי יהודי, פעל מרבית חייו בגרמניה, הודח ממשרתו על ידי הנאצים, היה ממייסדיה של תורת ההצגות של חבורות סופיות, (נולד ב-1875)
21 בפברואר – פרדריק בנטינג, ביולוג קנדי חתן פרס נובל ומגלה האינסולין (נולד ב-1891)
13 באפריל – אנני ג'אמפ קאנון, אסטרונומית אמריקאית, עבודתה המרכזית היא סיווג ספקטרלי של כוכבים (נולדה ב-1863).
6 ביולי – לואי שברולה, מהנדס שווייצרי שפעל בארצות הברית, מייסדה של חברת המכוניות "שברולט" (נולד ב-1878)
11 ביולי – ארתור אוונס, ארכאולוג בריטי הידוע בעיקר בזכות גילוי הארמון בקנוסוס שעל האי כרתים (נולד ב-1851).
26 ביולי – אנרי לבג, מתמטיקאי צרפתי, המפורסם בעיקר הודות לתרומתו לאנליזה מתמטית, (נולד ב-1875)
14 באוגוסט – פול סבטייה, כימאי צרפתי, חתן פרס נובל לכימיה לשנת 1912, על שיטת ההידרוגנציה של תרכובות אורגניות שפיתח, (נולד ב-1854).
18 בנובמבר – ולטר נרנסט, כימאי פולני-גרמני, אשר עזר לבסס את התחום המודרני של כימיה פיזיקלית, חתן פרס נובל לכימיה (1920) על מחקריו בתרמוכימיה (נולד ב-1864).
שיחזור פנים מגולגולת של טימור לנג על ידי האנתרופולוג מיכאיל גרסימוב
הליום נוזלי בשלב של נוזל-על
דן שכטמן
דייוויד גרוס
ז'ול הופמן
ישי שוּר
פרדריק בנטינג
לוני טונס: הסרט המטורף מטורף של באגס באני

| --- | --- |

 בימוי:  פריץ פרילינג
 הופק בידי:  פריץ פרילינג
 תסריט:  ג'ון וו. דון דייוויד דאטיג' פריץ פרילינג
 מדבבים:  מל בלאנק ג'ון פוראי פרנק ולקר סטן פריברג פרנק נלסון
 מוזיקה:  רוברט ג'יי וולש 
 מדינה:  ארצות הברית ארצות הברית
 חברת הפקה:  האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  20 בנובמבר 1981
 משך הקרנה:  79 דקות
 שפת הסרט:  אנגלית
 סוגה:  סרט קומדיה 
 סרט קודם:  באגס באני במרדף בדרכים 
 סרט הבא:  1001 סיפורי באגס באני 
 דף הסרט ב־IMDb
 
לוני טונס: הסרט המטורף מטורף של באגס באני (באנגלית: Friz Freleng's Looney Looney Looney Bugs Bunny Movie) הוא סרט לוני טונס משנת 1981. זהו לקט של סרטונים קלאסיים של לוני טונס מבית היוצר של האחים וורנר. הסרט מורכב מסרטונים קצרים שמשולבים עם קטעי קישור ויוצרים עלילה, והם בכיכובו של באגס באני.
עלילה

הסרט מתחיל בהקרנת הסרטון זוכה האוסקר משנת 1958 האביר האבירי באגס לפני כותרות הפתיחה. לאחר מכן באגס מספר איך לוני טונס ומרי מלודיס נולדו והחליפו את קומדיות הסלאפסטיק. ואז הוא מציג לנו איש קטן רגזן וחם מזג בשם יוסמיטי סאם.
עלילה > מערכה ראשונה: השטן מחכה

יוסמיטי סאם מחזר אחרי סבתא על מנת שיוכל לבצע תוכניות נוראיות עם 50 מיליון הדולר שיקבל, אולם באגס שומע זאת ומונע מסם להשיג את הכסף שהוא התחפש למחזר צרפתי ומיד לאחר מכן גם לסבתא עצמה. בסוף, סם מת כאשר באגס זורק עליו כספת ומגיע לגיהנום. השטן הציע לו עסקה ונתן לו הזדמנות נוספת לחיות בתנאי שיביא מישהו במקומו. סם מסכים לעסקה ונכשל בכל פעם להרוג את באגס. למרות הכישלונות השטן החליט לתת לו הזדמנות אחרונה, אך סם סירב והחליט להישאר בגיהנום.
עלילה > מערכה שנייה: העולם התחתון

באגס באני מסביר על שוטרים וגנבים ועל סרטי הגנגסטרים. במערכה השנייה, ישנם 3 סרטונים המוקדשים לדמות הגנגסטרית, רוקי.
מיד כאשר נהפך לבלש משטרתי (עם הקוד "הסוכן מס"), באגס נתפס בידי רוקי והכנופיה שלו, אשר ניסו להטביע אותו. באגס הצליח לצאת מהמים והתפרץ למסיבת יום ההולדת של רוקי בלילה בתור נערת שעשועים. רוקי גילה שזאת תחפושת ויחד עם מאגסי רדף אחרי באגס אל מפעל לדגני בוקר, שם באגס לכד את שניהם באמצעות מכונות המפעל לדגני בוקר. לאחר מכן בבית המשפט, תודות לעורך דינו המפוקפק של רוקי, הכנופיה שוחררה.
לבאגס היו בעיות למצוא את מחבואו החדש של רוקי עד שמתגלה על ביצת הזהב של החקלאי פורקי פיג, אשר הוטלה בידי דאפי דאק. כאשר קראו זאת, רוקי ואנשיו תפסו את דאפי ופקדו עליו להטיל עבורם ביצת זהב. הוא עשה זאת לאחר שרוקי ירה בראשו, ואז הוא נאלץ להטיל ביצי זהב נוספות לקרטוני הביצים. באגס והמשטרה הגיעו ועצרו את הכנופיה של רוקי. אולם נאלצו לשחרר את רוקי פעם נוספת.
רוקי אז חטף את הציפור טוויטי והחזיק אותו בשביל כופר, ובאגס מינה את סילבסטר החתול כדי למצוא את טוויטי והצמיד לו תג בחזהו, דבר אשר הכאיב לו. החתול מצא את טוויטי במחבואו של רוקי. לאחר מספר ניסיונות כושלים, הצליח סילבסטר לשחרר את טוויטי, המשטרה הגיעה והקיפה את מחבואו של רוקי. סילבסטר הוכתר כגיבור אשר הציל את טוויטי, ובאגס הביא את רוקי למשפט, ובאגס הביא את רוקי ומאגסי לכלא (וגם הוא נעצר) מפני ששכח את המפתחות לאזיקים.
עלילה > מערכה שלישית: פרסי האוסוולד

במערכה השלישית ואחרונה, באגס מציג את טקס פרסי האוסוולד, טקס פרסים אשר נוצר על ידי פריץ בשביל הדמויות המצוירות. הוא מגיש את הטקס בעצמו, מכריז על המועמדים - הזאב משלושה חזירונים נגנים, טוויטי וסילבסטר בסרט ציפורים אנונימיות והוא עצמו בסרט ארנב זינק מגובה רב. בסרטו של באגס, דאפי העיר ליוסמיטי וסם אמר לו לשתוק וגם סבתא כעסה על דאפי. לאחר הסרטון של טוויטי וסילבסטר, קלארנס חטף את טוויטי וסילבסטר וסבתא החזירו אותו. בינתיים דאפי מקטר מדוע הוא לא מועמד לפרס. כאשר באגס זכה בפרס, דאפי אתגר אותו לתחרות כישרונות. באגס נהיה לחביב הקהל, אולם דאפי נאלץ לפוצץ את עצמו. לבסוף דאפי בתור רוח ניצח ובאגס נותן לו את הפרס ואז דאפי מגיב "זה מראה לכם, שצריך "להיהרג" על מנת לקבל פרס אוסוולד בעיר הזאת".
עלילה > "זה הכל חברים!"

לאחר הסרט, באגס אומר את המשפט "זה הכל חברים!", אולם פורקי אמר לו שזו השורה שלו. באגס הרשה לו להגיד לו, אולם הסרט נגמר לפני שפורקי הצליח להגיד את המשפט.
מדבבים בעברית

אוהד שחר - באגס באני / כתב
אבי פניני - דאפי דאק / חזיר
שמעון כהן - יוסמיטי סאם / אוגוסט טרייט / אוהרה / ברווז צהוב (קול חלופי) / כתב
איציק סיידוף - פורקי פיג / מלך / קלנסי / ניק / חזיר
יוני חן - סילבסטר / רוקי / השטן / אביר / אליוט נס / עורך דין / משרת / חזיר / זאב / חתולים מהאגודה לגמילה מציפורים / שדרן רדיו
ענת וקסמן - טוויטי / סבתא
מיכה אוזין סליאן - פפה לה פיו / מאגסי / קריינות / אביר / ברווז צהוב / שוטר / ראש עיירה / שדרן טלוויזיה
1937 במדע

| 0 | 1 | 2 | 3 |
| --- | --- | --- | --- |
|  |  | 1937  במדע |  |
< · 1935 · 1936 — 1937 — 1938 · 1939 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1937.
מעגל קרבס, השני מתוך שלושה שלבי הנשימה התאית
ארכאולוגיה

חידוש חפירות בורגינה, אתר ארכאולוגי עשיר בממצאים ממוקדון שביוון אתר מורשת עולמית.
חפירות בג'ואוקואודיין וביין שו, סין, הופסקו עם פרוץ מלחמת סין–יפן השנייה.
תחילת חפירות באַלַלַח' ליד העיר אנטקיה שבטורקיה, על ידי הארכאולוג לנרד ווּלי, החפירות נמשכו עד 1939 והופסקו בגלל פרוץ מלחמת העולם השנייה.
חפירות נרחבות באייווברי, אחד המונומנטים הנאוליתיים הגדולים והקדומים ביותר באירופה.
תחילת חפירות בתל בְּרַק ובו העיר העתיקה נַגַר (Nagar) בצפון מזרח סוריה על ידי מקס מלוואן.
מכון לארכאולוגיה (Institute of Archaeology) נוסד באוניברסיטת לונדון על ידי סיר מורטימר ווילר (Mortimer Wheeler).
אסטרונומיה

8 ביוני – ליקוי חמה מלא שנמשך כ-7 דקות. נצפה מעל האוקיינוס השקט ופרו.
ביולוגיה

פענוח מעגל קרבס, המסלול המטבולי המשמש להפקת אנרגיה מתרכובות אורגניות ביצורים חיים, על ידי סר הנס אדולף קרבס רופא וביוכימאי בריטי, יהודי יליד גרמניה.
דורותי קרופוט הודג'קין, מפענחת בעזרת קריסטלוגרפיית קרני-X את המבנה המרחבי של מולקולת הכולסטרול.
תאודוסיוס דובז'נסקי, ביולוג, אנטומולוג וגנטיקאי סובייטי אמריקאי, מפרסם את חיבורו "גנטיקה ומוצא המינים", אחת העבודות המרכזיות בתחום הסינתזה האבולוציונית המודרנית.
טכנולוגיה

ניסוי קרקע למנוע סילון ראשון על ידי פרנק ויטל באנגליה, במקביל נוסה דגם דומה של הנס פון אוהיין בגרמניה.
פיתוח אפנון דופק מקודד, שיטה לייצוג דיגיטלי של אותות אנלוגיים, על ידי אלק ריבס (Alec Reeves).
בניית מד אור ראשון בחברת קרל צייס (Zeiss) בגרמניה.
כימיה

דצמבר – גילוי טכנציום על ידי צוות מדענים איטלקים בראשות אמיליו סֶגְרֶה.
פיתוח תהליך מודרני לזיקוק נפט על ידי מהנדס צרפתי אוג'ן הודרי (Eugene Houdry).
סינתזה של האופיואיד מתאדון באִי גֶה פַארבֶּן.
אדוארד טלר והרמן ארתור יאן (Hermann Arthur Jahn) מנסחים את אפקט יאן-טלר (Jahn–Teller effect), מנגנון שבירת סימטריה ספונטנית שמנבא עיוות במבנה של מולקולות סימטריות ובמערכות במצב מוצק בעזרתו ניתן להבין תופעות מגוונות בכימיה ובפיזיקה הקשורות לריאקטיביות של מולקולות, ספקטרוסקופיה, סְטֶרֵאוֹכִימְיָה קריסטלוגרפיה, פיזיקה מולקולרית ושל מצב מוצק.
מדעי המחשב

קלוד שנון הראה כי אריתמטיקה בינארית ביחד עם אלגברה בוליאנית ולוגיקה בוליאנית בפרט, ניתנות ליישום בעזרת מערכות תמסורת אלקטרו-מכניות. דבר שעומד בבסיס הרעיוני של המחשב הספרתי.
קונראד צוזה רשם פטנט בגרמניה על מחשב מדגם Z1 המבוסס על ארכיטקטורת פון נוימן.
מתמטיקה

יז'י ניימן, מתמטיקאי וסטטיסטיקאי פולני, מציג את המונח רווח בר-סֶמֶך.
פיזיקה

ביצוע ביקוע גרעיני בגרמניה על ידי אוטו האן, פריץ שטרסמן וליזה מייטנר.
גילוי תופעת נוזל-על באיזוטופ 4He, על ידי פיוטר קפיצה, ג'ון אלן (John F. Allen) ודון מיסנר (Don Misener).
הפעלת ציקלוטרון בלנינגרד, הציקלוטרון הראשון באירופה.
גילוי מיואון על ידי קארל דייוויד אנדרסון וסט נדרמאייר (Seth Neddermeyer).
פריץ צוויקי פרסם את השערתו שצבירי גלקסיות יכולים לשמש כעדשות באמצעות כוח הכבידה שלהם. נדרשו 42 שנה, עד שהתופעה אושרה בתצפיות בצמד הקוואזרים Q0957+5611.
יוג'ין ויגנר מציג את המספר הקוונטי איזוספין.
רפואה

מקס תיילר, וירולוג ורופא דרום אפריקאי-אמריקאי, מפתח חיסון יעיל ובטוח נגד קדחת צהובה.
ארצ'יבלד ג'וזף קרונין, רופא וסופר בריטי, מפרסם את ספרו המצודה שקידם את הקמת שרות הבריאות הציבורי.
פרסים

פרס נובל
פרס נובל לפיזיקה - קלינטון דייוויסון (ארצות הברית), ג'ורג' פג'ט תומסון (בריטניה) - על הגילוי הניסיוני של דיפרקצית אלקטרונים על ידי גבישים.
פרס נובל לכימיה - וולטר הוורת' - על עבודתו בפחמימנים ויטמין C, פאול קארר - על עבודתו על קרוטנואידים, פלאבינים והוויטמינים A ו-B2.
פרס נובל לפיזיולוגיה או לרפואה - אלברט סנט-גיירגי - על תיאור ויטמין C והגילוי כי חמצן נקשר עם מימן בנשימה תאית.
נולדו

20 בפברואר – רוברט הובר, ביוכימאי גרמני, חתן פרס נובל לכימיה ׁׂ(1988) על חלקו בגילוי המבנה המרחבי של קומפלקס החלבונים החיוני לתהליך הפוטוסינתזה שמתרחש בחיידקים.
16 במרץ – עמוס טבֶרסקי (נפטר ב-1996), פסיכולוג קוגניטיבי ישראלי אמריקאי, אחד מחלוצי המחקר בתחום ההטיות הקוגניטיביות, לצד עמיתו לאורך שנים דניאל כהנמן.
11 ביוני – רובין וורן, פתולוג ופיזיולוג אוסטרלי, חתן פרס נובל לפיזיולוגיה או לרפואה לשנת 2005 על חלקו בגילוי חיידק הליקובקטר פילורי שגורם למחלות קיבה שונות.
12 ביוני – ולדימיר ארנולד (נפטר ב-2010), מתמטיקאי רוסי. ידוע בעיקר בזכות משפט קולמוגורוב-ארנולד-מוזר המטפל בתורת היציבות של מערכות המילטוניות. בשנת 1957 הציג את הפתרון לבעיה השלוש-עשרה של הילברט.
26 ביוני – רוברט ריצ'רדסון (נפטר ב-2013), פיזיקאי אמריקאי, חתן פרס נובל לפיזיקה לשנת 1996 על גילוי נוזליות על בהליום-3.
28 ביוני – דייוויד מומפורד, מתמטיקאי אמריקאי זכה במדליית פילדס, ידוע על תרומתו בגאומטריה האלגברית, ראייה ממוחשבת ותורת התבניות.
18 ביולי – רואלד הופמן כימאי תאורטי יהודי אמריקאי, חתן פרס נובל לכימיה לשנת 1981, על חלקו בפתוח תאוריות בעניין מהלכן של תגובות כימיות.
25 ביולי – קולין רנפריו (Colin Renfrew), פרה-היסטוריון.
6 באוקטובר – מריו קפקי, גנטיקאי אמריקאי יליד איטליה, חתן פרס נובל לפיזיולוגיה ורפואה לשנת 2007 על חלקו בגילוי העיקרון שבשינוי גנטי מכוון בעכברים על ידי שימוש בתאי גזע.
26 בדצמבר – ג'ון הורטון קונוויי, מתמטיקאי בריטי עוסק בתורת החבורות, בתורת הקשרים, בתורת המספרים, בתורת המשחקים הקומבינטורים ובתורת הקודים.
31 בדצמבר – אברהם הֶרְשְׁקוֹ, ביוכימאי ישראלי, חתן פרס נובל לכימיה לשנת 2004, ביחד עם אהרן צ'חנובר ואירווין רוז על גילוי ותיאור מערכת האוביקוויטין אחד מהתהליכים המחזוריים החשובים ביותר בתא שמאפשר את פירוק החלבונים.
עופר בר-יוסף אנתרופולוג וארכאולוג ישראלי מחשובי החוקרים הישראלים של התקופה הפלאוליתית
נפטרו

29 באפריל – וולאס קרותרס, כימאי אמריקאי, ידוע בשל המצאת הניילון (נולד ב-1896)
28 במאי – אלפרד אדלר - רופא יהודי-אוסטרי ומייסד הפסיכולוגיה האינדיבידואלית (נולד ב-1870)
26 ביוני – אדולף ארמן (נולד ב-1854), אגיפטולוג ומילונאי גרמני, מייסד בית הספר הברלינאי לאגיפטולוגיה
10 ביולי גאורגי אליאבה (נולד ב-1892), רופא ומיקרוביולוג גאורגי שהקדיש את חייו למחקר על בקטריופאג'ים, הוצא להורג בידי הסובייטים במסגרת הטיהורים הגדולים ברחבי ברית המועצות
20 ביולי – גוליילמו מרקוני, מהנדס חשמל איטלקי, חתן פרס נובל לפיזיקה לשנת 1909 על תרומתו להתפתחות הטלגרפיה האלחוטית (נולד ב-1874)
19 באוקטובר – ארנסט רתרפורד, פיזיקאי בריטי, מגלה הסיבות לרדיואקטיביות, מתאר מבנה האטום וחתן פרס נובל לכימיה. נחשב לאבי הפיזיקה הגרעינית (נולד ב-1871)
23 בנובמבר – סר ג'אגדיש צ'נדרה בּוֹס (נולד ב-1858), פיזיקאי, ביולוג, בוטנאי, איש אשכולות, ארכאולוג וסופר מדע בדיוני בנגאלי
אד-רימי מלך אַלַלַח', המאה ה-15 לפנה"ס, עם כתובת באכדית המפרטת את קורות חייו. המוזיאון הבריטי
דגם כדור-מקל של מולקולת כולסטרול
אדוארד טלר
קלוד שנון
ליזה מַיְיטנֶר, הראשונה שהבינה כי גרעין האטום יכול להתפצל
רואלד הופמן
אברהם הֶרְשְׁקוֹ
גוליילמו מרקוני
ארנסט רתרפורד